Document ID: /fineweb-2-swissfilter-quality_10-filterrobots/filtered/03746.jsonl.gz/71

บิลด์ สื่อของเยอรมนี ตีข่าว ยูเวนตุส และ อินเตอร์ สนใจดึง เยโรม บัวเต็ง ปราการหลัง บาเยิร์น ไปร่วมทีม โดยเชื่อกันว่าเขาจะมีค่าตัวเพียง 15 ล้านยูโร
โดยยูเวนตุส และ อินเตอร์ มิลาน ทั้งสองสโมสรของ เวที กัลโช่ เซเรีย อา อิตาลี สนใจที่จะคว้าตัว เยโรม บัวเต็ง กองหลังประสบการณ์สูงของ บาเยิร์น มิวนิค ไปร่วมทัพในช่วงซัมเมอร์นี้ ตามรายงานของ บิลด์ สื่อข่าวชื่อดังของประเทศเยอรมนี
ดาวเตะวัย 30 ปี ไม่ได้เป็นกำลังหลักให้กับทีม บาเยิร์น อีกต่อไป โดยในฤดูกาลล่าสุดเขาได้ลงเล่นในลีกไปเพียง 20 นัดเท่านั้น แถมฟอร์มของเขาก็ไม่ดีเหมือนเดิมอีกด้วย จนทำให้เจ้าตัวตกเป็นข่าวลือเกี่ยวกับการย้ายทีมหนักพอตัว ขณะที่ อูลี่ เฮอเนส ประธาน “เสือใต้” ยังแนะนำให้เขาแยกทางกับทีมเสียเลย
เป็นที่เชื่อกันว่า บัวเต็ง จะมีค่าตัวเพียงแค่ 15 ล้านยูโร (ประมาณ 540 ล้านบาท) เท่านั้น แต่นอกจาก ยูเวนตุส กับ อินเตอร์ แล้วนั้น มันก็มีข่าวว่า โบรุสเซีย ดอร์ทมุนด์ แอบเหล่ดูปราการหลังจอมเก๋าอยู่เหมือนกัน